**Õppetasu maksmine ja sellest vabastamine:** vähemalt esmane sissemakse

tuleb teha enne koolituse algust, e-keskkonnas, ülekandega arveldusarvele,

pangakaardiga või sularahas kohapeal. Töötukassa poolt suunatud õpilased on

vabastatud õppetasu maksmisest.

**Õppetasu tagastamise tingimused:**Esmane sissemakse tagastamisele ei kuulu,

dokumentide ennetähtaegne väljavõtmine on tasuline - **vaata hinnakirja.**

**Täienduskoolituse õppekavade kvaliteedi tagamise tingimused ja kord:**

Täienduskoolituse õppekavad koostatakse vastavalt täienduskoolituse standardis

ning haridus- ja teadusministri määruses „Kutseõppeasutuses täiendusõppe

korraldamise tingimused ja kord“ esitatud nõuetele. Õppekava lähtub sihtgrupi

vajadusest ning on õpiväljundipõhine.

**Koolitajate kvaliteedi tagamise tingimused ja kord:**

Täienduskoolitust viivad läbi vastava erialase hariduse ja

erialase töökogemusega koolitajad. Täienduskoolitust läbiviivatel koolitajatel on

täiskasvanute koolitamise kogemus. Koolitajad läbivad regulaarselt

erialaseid täienduskoolitusi. Koolitajate kvaliteeti hinnatakse õppijate tagasiside põhjal.

**Õppekeskkonna kvaliteedi tagamise tingimused ja kord:**

Täienduskoolitus toimub kaasaegselt sisustatud õppeklassides. Teoreetiline õpe

viiakse läbi täiskasvanud õppijatele sobivalt sisustatud ning esitlustehnikaga

varustatud klassides. Praktiline õpe toimub vastava tehnika ja seadmetega

kinnisel õppeväljakul Kalda tee 27 Tartu.

Koolitusruumid, õppetehnika ja õppevahendid vastavad töötervishoiu ja tööohutuse

seaduses sätestatud töötervishoiu ja -ohutuse nõuetele.

**Tagasiside kogumise kord:**Koolituse kestel koguvad koolitusspetsialistid,

koolitusjuhid ja koolitajad õppijatelt suulist tagasisidet, mille põhjal viiakse vajaduse

korral ellu muudatused koolituse korralduses, et tagada igale õppegrupile parim õppe kvaliteet.

Tagasisidet ootame kõigilt kodulehel rubriigi " Kirjuta meile" alt.

Tagasiside vastuseid analüüsitakse koos koolitajatega ning tulemuste

põhjal tehakse parendused koolituskvaliteedi tõhustamiseks.